منى صلاح هى رئيسة جمعية " منابر النور " فى الجيزه فى مصر و اول ست منقبه تتقدم للترشيح للانتخابات البرلمانيه فى مصر سنة 2011. اتقدمت منى صلاح فى 18 اكتوبر 2011 على قايمة حزب النور السلفى لفرع اللجنة العامه للانتخابات فى محكمة جنوب فى الجيزه. قالت منى صلاح لليوم السابع انها قررت تدخل الانتخابات البرلمانيه اللى جايه " من اجل الله " ، و أكدت انها مش عايزه لا سلطه و لا جاه ، و انها ناويه تسخر حياتها لمشاكل الفقرا و مشاكل المرأه و الطفل و انها لو كسبت فى الانتخابات حاتوجه عنايتها للاعمال الخيريه عن طريق الجمعيه اللى بتديرها. و قالت انها ماكتبتش على اوراق الدعايه كلمة " مرشحه " لكن كلمة " خادمة الشعب ". اول مرشحة منتقبة بالجيزة: أنا "خادمة" للشعب وترشحت من اجل الله ...